b'\n_START_ARTICLE_\nIncurvaria\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (vingespenn 11 \xe2\x80\x93 21 mm for de artene som forekommer i Norden), slanke m\xc3\xb8ll. Antennene er tr\xc3\xa5dformede, litt kortere enn forvingen. Hos noen arter har hannene kamformede antenner. Kroppen og forvingen er vanligvis m\xc3\xb8rkbrune, hos de fleste artene har forvingen hvite flekker eller tverrb\xc3\xa5nd. Hodet er gjerne kledt med oppst\xc3\xa5ende, gulaktige skjell.\n_START_SECTION_\nLevevis\n_START_PARAGRAPH_\nHunnene legger egg p\xc3\xa5 ulike busker og l\xc3\xb8vtr\xc3\xa6r. Hunnene legegr egg p\xc3\xa5 nye blader, og larvene lever den f\xc3\xb8rste tiden inne i bladene, der de lager en flekkmine. Etter en tid gnager de seg ut, lager et hylster av blader og silke, firer seg ned til bakken og lever resten av larvetiden p\xc3\xa5 nedfalne blader.'